14.9.2022
RO
Jurnalul Oficial al Uniunii Europene
L 237/11
ANEXĂ
Descrierea mărfurilor
Clasificare (Cod NC)
Motive
(1)
(2)
(3)
Un articol (așa-numit „pătură de picnic”), cu dimensiuni de aproximativ 200 cm × 150 cm, alcătuit din două straturi de țesături textile tricotate (din fibre sintetice), dintre care unul este stratificat cu o foaie de material plastic pe o parte.
Cele două straturi de țesături textile sunt unite prin tivirea articolului de-a lungul celor patru laturi cu o bandă îngustă din material textil.
Stratul laminat protejează împotriva umidității și murdăriei de pe sol, dar nu este impermeabil.
6306 90 00
Clasificarea se stabilește conform dispozițiilor din regulile generale 1 și 6 de interpretare a Nomenclaturii combinate, conform notelor 7(d) și (f) din secțiunea XI, notei 2(a) la capitolul 59 din Nomenclatura combinată, precum și conform formulării codurilor NC 6306 și 6306 90 00.
Atunci când este rulat, articolul poate fi strâns cu ajutorul unei clape din material textil tricotat cu sistem de închidere de tip velcro (arici) și poate fi purtat cu ajutorul unui mâner (chingă textilă) atașat de clapă.
(A se vedea imaginea) (*)
Având în vedere materialele produsului (materiale tricotate din fibre sintetice de la poziția 6006 și țesături tricotate stratificate cu material plastic de la poziția 5903), articolul este un articol textil din secțiunea XI.
Clasificarea la poziția 6301 ca pătură este exclusă, deoarece articolul nu are caracteristicile obiective tipice ale unei pături, cum ar fi faptul de a fi adecvat pentru înfășurarea sau acoperirea corpului unei persoane pentru a păstra căldura.
Articolul nu face decât să protejeze o persoană așezată pe el împotriva umidității și a murdăriei de pe sol.
Clasificarea la poziția 6304 ca alte articole de mobilier este exclusă, deoarece articolul nu este conceput pentru a fi utilizat în interior, ci pentru a fi utilizat pe sol în exterior.
A se vedea Notele explicative la Sistemul armonizat (NESA) aferente poziției 6304, primul paragraf.
Având în vedere caracteristicile sale obiective (ușor, stratificat cu material plastic pentru protecție, se desface și se strânge rapid, se transportă ușor), articolul este conceput pentru uz în exterior, de exemplu pe terenuri de camping, la plajă etc. și pentru utilizare temporară (a se vedea, de asemenea, Notele explicative la Nomenclatura combinată pentru subpoziția 6306 90 00).
În consecință, articolul trebuie clasificat la codul NC 6306 90 00 ca „alte articole de camping”.
(*) Imaginea are caracter pur informativ.